ཇིག་རྟེན་དང་སྣོད་ཀྱི་འཇིག་རྟེན་རྣམས་ཀྱང་རང་བཞིན་གྱིས་སྟོང་པ་དང་ངོ་བོ་གཅིག་ཅིང་ངོབོ་ཐ་དད་པའི་གཉིས་སུ་མེད་ཅིང་བློས་ཀྱང་གཉིས་སུ་བྱར་མེད་དོ།།མདོར་ན་ཆོས་ཐམས་ཅད་ཀྱང
རང་གི་ཆོས་ཉིད་དང་ངོ་བོ་གཅིག་ཡིན་ཏེ།དེ་རྣམས་ཀྱི་རང་བཞིན་སྟོང་པ་དེ་དེ་རྣམས་ཀྱི་ཆོས་ཉིད་ཡིན་ཞིང་དེ་རྣམས་ནི་རང་གི་རང་བཞིན་སྟོང་པ་ལས་ངོ་བོ་ཐ་དད་དུ་མེད་པའི་ཕྱིར་ཏེ།དེ་རྣམས་ནི་རང་བཞིན་གྱིས་སྟོང་པའི་ཕྱིར་རོ།།སེམས
ཅན་ཐམས་ཅད་ཀྱང་ནམ་མཁའི་ཁམས་ལ་བརྟེན་ཅིང་གནས་མདདོ།ནམ་མཁའི་ཁམས་དེ་ནི་འདོད་པ་དང་གཟུགས་དང་གཟུགས་མེད་ཀྱི་ཁམས་ན་ངོ་བོ་ཉིད་ཀྱིས་མི་གནས་སོ།།ཆོས་གང་ཁམས་གསུམ་ན་རང་བཞིན་གྱིས་མི་གནས་པ་དེ
ནི་ནི་རང་བཞིན་གྱིས་སྐྱེ་བ་མེད་དེ་ཚད་མ་གང་གིས་ཀྱང་དེ་དག་རང་བཞིན་གྱིས་སྐྱེ་བར་བརྟག་པར་མི་ནུས་སོ།།དེའི་ཕྱིར་ཆོས་ཐམས་ཅད་ངོ་བོ་ཉིད་ཀྱིས་གྲུབ་པའི་གཞི་དང་རྩ་བ་མེད་པ་ཡིན་ནོ།།དེ་ནས་ཡང་འཁོར་རྣམས་ལ་བོས་ནས་ཆོས་ཐམས་ཅད
རང་བཞིན་གྱིས་སྟོང་པོར་རྟོགས་པའི་བྱང་ཆུབ་ཀྱི་སེམས་དོན་གྱི་འོད་གསལ་དེ་ནི།དེ་བཞིན་གཤེགས་པ་ཐམས་ཅད་ཀྱི་རྡོ་རྗེའི་སྐུ་འབྱུང་བའི་གནས་སུ་བྱེད་པ་སྟེ།དེ་ནི་ལུས་ངག་ཡིད་གསུམ་གྱིས་བསྟན་པའི་ཁམས་གསུམ་ན་རང་བཞིན།

གྱིས་མི་གནས་སོ།།ཆོས་གང་ཁམས་གསུམ་ན་རང་བཞིན་གྱིས་མི་གནས་པ་དེ་ལ་རང་བཞིན་གྱིས་སྐྱེ་བ་མེད་དོ་ཞེས་པ་ནི་མཚོན་ཙམ་སྟེ།འདུས་བྱས་ཀྱི་ཆོས་ཐམས་ཅད་ལའང་འདྲའོ།།རང་བཞིན་གྱིས་མི་སྐྱེ
ཡང་ཐ་སྙད་དུ་སྐྱེ་ཞིང་དེ་ནི་དཔེ་དང་རིགས་པ་ནི་གོང་དུ་བསྟན་པ་ལྟར་ཏེ།གྲོ་ནས་སོགས་ཀྱི་ས་བོན་ལ་མྱུ་གུ་སྔོན་པོ་དང་འབྲས་བུའི་གྲོ་སྲན་ནས་སོགས་དངོས་སུ་མེད་ཀྱང་རྐྱེན་ཚོགས་ན་འབྱུང་བ་དང་།གཙུབ་ཤིང་སོགས་དང་མེ་ལྕགས
སོགས་ལ་མེ་རང་བཞིན་གྱིས་མེད་ཀྱང་རྐྱེན་གྱིས་ཐ་སྙད་དུ་འབྱུང་ཞིང་།འོ་མ་ལ་མར་དང་རྔ་ལ་རྔ་སྒྲ་སོགས་རང་བཞིན་གྱིས་གྲུབ་པ་མེད་ཀྱང་ཐ་སྙད་དུ་སྐྱེ་བ་བཞིན་འཁོར་འདས་ཀྱི་རྒྱུ་འབྲས་ཀུན་འདྲའོ།།ཡང་འཁོར་ལ་བོས་ནས
རྨིལམ་དེ་ནི་བདག་གིས་རྨི་ལམ་འདི་ལྟ་བུ་ཞིག་མཐོང་བར་བྱའོ་སྙམ་དུ་མི་སེབས་ལ།མི་ལ་སོགས་པའི་རྨི་ལ་བ་རྨི་བ་པོ་ཡང་།བདག་གིས་མི་ལམ་འདི་འདྲ་ཞིག་མཐོང་བར་བྱའོ་སྙམ་དུ་བས་མ་མི་དགོས་ཀྱང་ཐ་སྙད་དུ་ཚེ་ལས་སྣ
ཚོགས་འབྱུང་ངོ་།།དཔེ་དེ་བཞིན་དུ་སད་དུས་སུ་བྱས་པའི་ལས་དགེ་མི་དགེ་ལས་འབྲས་བུ་བ་དེ་སྡུག་སྣ་ཚོགས་བྱེད་པ་པོ་དོན་གཞན་ཞིག་གིས་འདི་ལྟར་བྱེད་དོ་སྙམ་པ་མེད་པར་ཐ་སྙད་ཙམ་དུ་འབྱུང་བ་རྨི་ལམ་དང་འདྲའོ།།སངས་རྒྱས
བྱང་སེམས་སེམས་ཅན་ཇི་སྙེད་པ་རྣམས་རྨི་ལམ་དང་འདྲ་བར་གསུངས་པ་ནི།དེ་རྣམས་ལ་རགས་པ་གནས་སྐབ་སྟེ་པའི་ལུས་དང་།ཕྲ་བ་གཉུག་མའི་ལུས་གཉིས་རེ་ཡོད་པའི་ཕྲ་བའི་ལུས་ནི་རླུང་སེམས་ཙམ་དུ་ཟད་ཅིང་།རྨེལ་དུ

ཤར་བའི་ཕྲ་བའི་གང་ཟག་དང་འདྲའོ་ཞེས་པའོ།།ཡང་འཁོར་ལ་བོས་ནས།ཡིད་བཞིན་གྱི་ནོར་བུ་རིན་པོ་ཆེ་ཡོན་ཏན་ཐམས་ཅད་དང་ལྡན་པ་དེ་ལ་སུ་གོང་གིས་གསེར་དངུ་ལོ་སོགས་གང་འདོད་པ་དེ་བསླངས་ན།བསམ་པ་ཙམ་གྱིས
འབྱུང་ཞིང་འབྱོར་པར་བྱེད་དོ།།དེ་ལྟར་ཡིན་ཀྱང་རིན་པོ་ཆེ་དེ་དག་ནི་སྤོང་བ་པོའི་སེམས་དང་།ཡིད་བཞིན་གྱི་ནོར་བུ་ལ་ངོ་བོ་ཉིད་ཀྱིས་མི་གནས་སོ།།ཚུལ་འདི་ནི་དཔག་བསམ་གྱི་ཤིང་དང་བུམ་པ་བཟང་པོ་བླ་མ་ལ་གསོལ་བ་བཏབ་ན
དངོས་གྲུབ་འབྱུང་བ་སོགས་ལའང་སྦྱོར།དེ་བཞིན་དུ་འབྲས་བུ་སངས་རྒྱས་དང་།འཇིག་རྟེན་པའི་དངོས་གྲུབ་ཀྱི་ཆོས་ཐམས་ཅད་ཀྱང་དེ་ཁོ་ན་ཉིད་ལ་དཔྱོད་པའི་རེག་ཤེས་ཀྱི་ངོ་བོར་མེད་ཀྱང་ཐ་སྙ་དྲ་འབྱུང་ངོ་།།དེ་ནས་དཔ་ན་མཁའི
ཁམས་ནི་གཟུགས་ཅན་ཐམས་ཅད་ལ་ཁྱབ་ཅིང་།དེར་གཟུགས་ཅན་རྣམས་འཇོག་པ་དེ་བཞིན་དུ་ཆོས་ཐམས་ཅད་རང་བཞིན་གྱིས་སྟོང་པའི་འོད་གསལ་ལས་སྒྱུ་ལུས་དང་།དོན་གྱི་འོད་གསལ་དང་།ཟུང་འཇུག་རྣམས་འབྱུང་བ་ནི
ངོ་མམཚར་ཆེའོ་ཞེས་ཞུས་སོ།།ཡང་སྔགས་ཀྱི་དངོས་གྲུབ་ཐམས་ཅད་མདོར་བསྡུས་ཏེ་གསུངས་པ་དེ་དག་གང་ལ་གནས་ཞེས་ཞུས་པ་ན།ལན་དུ་སྔགས་ཀྱི་དེ་ངོས་གྲུབ་ཐམས་ཅད་སྒྲུབ་པ་པོའི་ལུས་ངག་ཡིད་གསུམ་ལ་རང་བཞིན་གྱིས
གྲུབ་པར་མི་གནས་སོ།།འོན་ཀྱང་ཐ་སྙད་དུ་དངོས་གྲུབ་དེ་རྣམས་ནི་སྒྲུབ་པ་པོའི་ལུས་ངགྲ་ཡིད་གསུམ་ལ་བརྟེན་ཅིང་གནས་ཏེ་འབྱུང་ངོ་།།དེ་ནི་འདིའི་དོན་གྱི་གཙོ་བོའི་དབང་དུ་བྱས་ཀྱི།གཞན་འཁོར་འདས་ཀྱི་རྒྱུ་འབྲས་རྣམས་ནི

རྒྱུའི་དུས་ན་འབྲས་བུ་མེད་ཀྱང་དེ་ལ་བརྟེན་ནས་འབྱུང་བར་འཇོག་པ་འདྲ་སྟེ་རྟོགས་དཀའ་བའི་གནས་སོ།།སྒྲུབ་པ་པོའི་ལུས་ངག་ཡིད་གསུམ་པོ་དེ་དག་ཀྱང་ཁམས་གསུམ་ན་དོན་དམ་པར་མི་གནས་ཤིང
སེམས་ལུས་དང་ལུས་སེམས་དང་ངག་སེམས་དང་སེམས་ངག་དང་ལུས་ངག་དང་ངག་ཀྱང་སེམས་ལ་རང་བཞིན་གྱིས་མི་གནས་སོ།།དེ་ཅིའི་ཕྱིར་ན།རྟེན་བརྟེན་པ་ཐམས་ཅད་ནི་ངོ་བོ་ཉིད་ནམ་མཁའ་ལྟར་རང་བཞིན་གྱིས་དག་པའི
ཕྱིར་རོ།།ཡང་དེ་བཞིན་གཤེགས་པ་ཐམས་ཅད་ཀྱི་ཆོས་དྲུག་པ་རྡོ་རྗེ་འཆང་དེ་གང་ནས་བྱུང་ཞིང་གང་ན་གནས་ཞེས་ཞུས་པར།དེ་ཐ་སྙད་དུ་སྒྲུབ་པ་པོའི་སྒོ་གསུམ་ལས་བྱུང་ཞིང་སངས་རྒྱས་ཀྱི་ས་ལ་གནས་སོ་ཞེས་གསུངས་སོ།།
ཡང་རྡོ་རྗེ་འཆང་འབྱུང་བའི་གཞི་སེམས་དེ་གང་ལ་གནས་ཞེས་ཞུས་པ་ན།ལན་དུ་སེམས་དེ་ནམ་མཁའ་ལྟ་བུའི་རང་བཞིན་གྱིས་སྟོང་པ་ལ་གནས་སོ།།འོ་ན་ནམ་མཁའ་ལྟ་བུའི་རང་བཞིན་གྱིས་སྟོང་པ་དེ་གང་ལ་གནས་ཞེས་ཞུས་པར།
ལན་དུ་སྟོན་པས་དེ་གང་ན་ཡང་རང་བཞིན་གྱིས་གྲུབ་པའི་ཚུལ་དུ་མི་གནས་སོ་ཞེས་གསུངས་ཏེ།རང་བཞིན་གྱིས་སྟོང་པ་དེ་རང་བཞིན་གྱིས་སྟོང་པ་ལས་མ་འདས་པར་གནས་པའི་དོན་ནོ།།བཞི་པ་ལེའུ་བཅུ་བདུན་པ་ལས་ཀྱང་སྟོང
ཉིད་ཀྱི་དོན་ཅུང་ཟད་བསྟན་ཏེ།དེ་ཡང་།རང་བཞིན་དག་ཅིང་བདག་མེད་པ།།ཆོས་ཀྱི་དབྱིངས་ནི་གནས་པ་མེད།།ཅེས་སོགས་ཀྱི་དོན་ཆོས་ཐམས་ཅད་རང་བཞིན་གྱིས་རྣམ་པར་དག་ཅིང་བདག་མེད་པ་ལ་རྟོག་པ་རྡོ་རྗེས་རྣམ་པར་སྤྲུལ་པའི་

ལྷའི་དཀྱིལ་འཁོར་ཐ་སྙད་དུ་བྱུང་ཡང་དོན་དམ་པར་སྨྲ་བརྗོད་ལས་འདས་སོ་ཞེས་པའི་དོན་དང་།དེ་བཞིན་གཤེགས་པ་ཐམས་ཅད་ཀྱི་དངོས་གྲུ་བ་ཇི་ལྟར་ཡང་དག་པར་འཇུག་གང་ན་གནས་ཞེས་སོགས་ཀྱི་དོན་ནི་སྔར་བཤད་པ་འདྲའོ།།།
གཉིས་པ་བདེ་མཆོག་གི་རྩ་བཤད་གྱི་རྒྱུད་འགའ་ཞིག་ལས་སྟོང་ཉིད་བསྟན་པའི་ཚུལ་མཚོན་ཙམ་བརྗོད་པར་བྱ་སྟེ།རྩ་རྒྱུད་ལེའུ་དང་པོར།གསང་བ་མཆོག་གི་དགྱེས་པ་ན།།ཐམས་ཅད་བདག་ཉིད་རྟག་ཏུ་བཞུགས།།ཞེས་པས་སྟོང
ཉིད་བསྟན་ཏེ།རྗེའི་དངོས་གྲུབ་སྐྱེ་མར།གསང་བ་ནི་སྟོང་པ་ཉིད་ཡིན་ལ་དེར་བཞུགས་པ་ནི་ལྷན་སྐྱེས་ཀྱི་ཡེ་ཤེས་སོ།།གསང་བ་དེ་ཡང་ཡེ་ཤེས་མཆོག་སྟེ་དམ་པའི་ཡུལ་དང་དེ་ཡུལ་དུ་བྱས་ནས་དགྱེས་པ་སྟེ་བདེ་བ་ཆེན་པོ་བསྐྱེད་པ་དང
གསང་བ་དེ་ཡང་ཐམས་ཅད་ལ་ཁྱབ་པའི་བདག་ཉིད་དང་།དེར་རྟག་ཏུ་བཞུགས་པ་ནི་དེ་དོར་ནས་གང་དུ་ཡང་མ་བཞུད་པའོ་ཞེས་དང་།ཀུན་སྤྱོད་ལས།ཤྲཱི་ནི་གཉིས་མེད་ཡེ་ཤེས་ཏེ།།ཧེ་ནི་རྒྱུ་སོགས་སྟོང་པ་ཡིན།།རུ་ནི་བཀོད་དང
ལ་བ་སྟེ།།ཀ་ནི་གང་དུའང་མི་གནས་པའོ།།ཞེས་དང་།མཁའ་འགྲོ་རྒྱ་མཚོ་ལས།ཨེ་ཝཾ་ལ་སོགས་གཉིས་མེད་པར།།ཤྲཱི་ཞེས་བྱ་བའི་ཡིག་དེས་བརྗོད།།དེ་ཡིག་སྙིང་གནས་ཀུན་དུ།།ཧེ་རུ་ཀ་སོགས་རབ་འཁོར་འགྲོ།།སྒོམ
པ་ཀུན་གྱི་འབྱུང་གནས་ལ།།འཛིན་པ་ལ་སོགས་རྣམ་བསྐྱེད་འགྱུར།།དེ་ནི་རྒྱུ་སྟོང་པདག་ཉིད་དང་།།རྒྱུའི་བདག་ཉིད་དུ་མི་རྟོག་པའོ།།རང་བཞིན་ཆོས་བདག་མེད་པ་ཉིད།།དེ་ནི་སྟོང་པའི་རྣལ་འབྱོར་གནས།།བཀོད་པ་གང་ཟག་བདག

མེད་པ།།རྟོག་པའི་དྲ་བ་ཆེན་པོ་ཡིན།།རུ་ཡིག་རྐྱེན་གྱི་བདག་ཉིད་ཅན།།དེ་ནི་བདག་གི་བཀོད་བྲལ་བའོ།།སླར་བརྗོད་པ་ནི་མ་ལུས་པའི།།བདག་གིས་གཉིས་བྱར་མེད་ཤེས་གང་།།གང་ཕྱིར་ཅི་ལའང་མི
གནས་པ།།དེ་ཕྱིར་ཀ་ཞེས་བྱ་བར་བརྗོད།།ཅེས་སོ།།དོན་བསྡུ་ན་གཞུང་དེ་གཉིས་ཀྱིས་གང་ཟག་གི་བདག་མེད་དང་།ཆོས་ཀྱི་བདག་མེད་གཉིས་བསྟན་ཏེ།རྒྱུ་དང་འབྲས་བུ་རང་བཞིན་གྱིས་སྟོང་པ་ཆོས་ཀྱི་བདག་མེད་དང་།གང
ཟག་རང་བཞིན་གྱིས་མེད་པ་གང་ཟག་གི་བདག་མེད་དུ་བཤད་པའི་ཕྱིར་ཏེ།ཧེ་རུ་ཀ་ཞེས་པའི་ཧེ་ཡིག་གིས་རང་གི་སེམས་ཀྱིས་མཚོན་པའི་ཕྱི་ནང་གི་རྒྱུ་འབྲས་རྣམས་རང་བཞིན་གྱིས་སྟོང་པ་ཆོས་ཀྱི་བདག་མེད་དང་།རུ་ཡིག་གིས་རང
གཞན་གྱི་འགྲོ་བ་ཀུན་རྣམ་རྟོག་པ་དག་འཛིན་གྱིས་གང་ཟག་གི་བདག་ཏུ་བཟུང་ཞིང་བཀོད་པ་ལྟར་སྟོང་པའི་གང་ཟག་གི་བདག་མེད་དུ་བཤད་པའི་ཕྱིར་རོ།།རྡོ་རྗེ་མཁའ་འགྲོ་ལས་ཀྱང་།ཐམས་ཅད་ནམ་མཁའི་མཚན་ཉིད་དེ།།ནམ
མཁའ་ལ་ནི་མཚན་ཉིད་མེད།།ཁམས་གསུམ་པ་ནི་མ་ལུས་པའི།།འགྲོ་ཀུན་སྒྱུ་མ་ལྟ་བུ་ཡིན།།བརྟན་པ་དང་ནི་གཡོ་བ་ཡི།།འགྲོ་བ་དམིགས་སུ་མེད་པ་སྟེ།།མཐོང་བ་དང་ནི་རེག་པའི་དངོས།།ཐམས་ཅད་སྒྱུ་མ་ལྟ་བུ་ཡིན།།
ཞེས་གསུངས་ཏེ།དེའི་དོན་ནི་རྗེས།དེ་ལ་ནམ་མཁའ་ནི་ཐོགས་པའི་རེག་པ་བཀག་པ་ཙམ་གྱི་མིང་ཙམ་ཡིན་པས་མཚན་ཉིད་གཞན་མེད་པ་བཞིན་དུ།ཕུང་པོ་ལ་སོགས་པའི་ཆོས་ཐམས་ཅད་ཀྱང་ནམ་མཁའི་མཚན་ཉིད་དེ་མི་ལམ

ཡིན་ནོ།།འོན་ཀྱང་ནམ་མཁའ་དོན་བྱེད་པའི་ནུས་པས་སྟོང་པ་དང་མི་འདྲ་བས་ཁམས་གསུམ་མ་ལུས་པའི་འགྲོ་བ་ཀུན་ནི་བརྫུན་པ་ཡིན་ཀྱང་།དོན་བྱེད་པའི་ནུས་པ་དང་ལྡན་པའི་སྒྱུ་མ་ལྟ་བུ་ཡིན་ཏེ།སྣོད་བཅུད་ཀྱི་འགྲོ་བ་རྣམས་ལ་
དེ་ཁོ་ན་ཉིད་ལ་དཔྱོད་པའི་རིགས་པས་དཔྱད་ན་འགའ་ཡང་དམིགས་སུ་མེད་ལ།འོན་ཀྱང་རང་རང་གི་བྱ་བ་བྱེད་པ་ལ་མི་སླུ་བས་མཐོང་བ་མྱོང་བ་དང་།རེག་པ་སྣང་བ་ཐམས་ཅད་ནི་སྒྱུ་མ་ཇི་ལྟ་བ་བཞིན་དུ་ཤེས་པར་བྱའོ།།གཡོ་བའི
འགྲོ་བ་རང་བཞིན་མེད་པ་ནི་གང་ཟག་གི་བདག་མེད་དང་།བརྟན་པའི་འགྲོ་བ་དང་ནང་གི་ཕུང་སོགས་ཀྱི་ཆོས་རང་བཞིན་མེད་པ་ནི་ཆོས་ཀྱི་བདག་མེད་དེ།འདིར་འགྲོ་བ་ཞེས་པ་ནི་སྐད་ཅིག་གིས་མི་སྡོད་པར་འགྲོ་བར་དགོངས་སོ་ཞེས
གསུངས་པ་ལྟར་རོ།།མངོན་བརྗོད་བླ་མ་ལས་ཀྱང་།།རང་བཞིན་མེད་པའི་གནས་གོམས་ལས།།ལྷ་ཡི་སྙིང་པོ་སྒོམ་བྱེད་པ།།དེ་ནི་མཆོད་པ་ཆེན་པོ་ཡིན།།སངས་རྒྱས་ཐམས་ཅད་རྟོགས་བྱེད་པའོ།།ཞེས་དང་།རང་བཞིན
བདག་མད་ཆོས་རྣམས་ནི།།ནམ་མཁའ་ལྟ་བུར་དྲི་མ་མེད།།སྟོང་ཉིད་ཡེ་ཤེས་རྡོ་རྗེ་ཡིས།།སྟོང་ཉིད་རྟག་ཏུ་བསྒོམ་པར་བྱ།།ཞེས་གསུངས་ཏེ།དང་པོའི་དོན་ནི་རྗེས།།རང་བཞིན་མེད་པའི་དོན་སྒོམ་པ་ནི་སངས་རྒྱས་ཐམས་ཅད
རྟོགས་པ་སྟེ་སྒྲུབ་པར་བྱེད་པའི་མཆོད་པ་ཆེན་པོ་དང་ཞེས་གསུངས་ཤིང་།ཕྱི་མའི་དོན་ནི་བདག་མེད་པའི་དོན་དེ་རྟོགས་པའི་ཡེ་ཤེས་བསྐྱེད་ནས་བསྒོམ་པར་བྱ་དགོས་པ་འདོན་ནོ།།ཀུན་སྤྱོད་ལས།ཁ་ཊྭཱཾ་ཀ་ནི་ལྷ་ཡི་སྐུ།།ཤེས

རབ་ཌ་མ་རུ་ཡི་སྒྲ།།ཉིན་མོ་བཅོམ་ལྡན་དཔའ་བོ་སྟེ།།རྣལ་འབྱོར་མ་ནི་མཚན་མོར་བརྗོད།།ཅེས་སོགས་ཀྱིས་ཀྱང་སྟོང་ཉིད་ཀྱི་དོན་བསྟན་ཏེ།རྫོགས་རིམ་དང་འབྲེལ་བའི་སྒོ་ནས་སྟོང་ཉིད་བཤད་པའི་ཕྱིར་ཏེ
ཤེས་རབ་ཌ་མ་རུ་ཡི་སྒྲ།།རྣལ་འབྱོར་མ་ནི་མཚན་མོར་བརྗོད།།ཅེས་པ་དང་།མྱ་ངན་འདས་བྱུང་ཞེས་པས་སྟོང་ཉིད་རྟོགས་པའི་དཔེ་དོན་གྱི་འོད་གསལ་བསྟན་པའི་ཕྱིར།བདེ་མཆོག་སྡོམ་འབྱུང་ལས།དངོས་པོ་མེད་པའི་ཆོས་རྣམས
ལལ།།བླང་དང་དོར་བ་ག་ལ་ཞིག།བླང་བྱ་དང་ནི་དོར་བྱ་ཡི།།ཆོས་ཀུན་རྨི་ལམ་ཇི་བཞིན་ནོ།།དགའ་བ་ཡོངས་སུ་ཤེས་པ་ཡིས།།ཤེས་རབ་ཕ་རོལ་ཕྱིན་པའི་མཆོག།དགའ་བའི་འབྲས་བུ་ལ་གནས་པ།།འདི་ནི་དངོས་མེད
བྱང་ཆུབ་བོ།།ཞེས་གསུངས་ཤིང་།དེའི་དོན་ནི་རྗེས།རང་བཞིན་གྱིས་གྲུབ་པ་མེད་པའི་ཆོས་རྣམས་བླང་ངོར་རང་བཞིན་གྱིས་སྟོང་ཡང་དེར་སྣང་བ་རྨི་ལམ་གྱི་བླ་ང་དོར་བཞིན་དུ་ཡོངས་སུ་ཤེས་པའི་དགའ་བ་སྟེ་བདེ་བ་ཆེན་པོ་ནི་ཤེས།
རབ་ཀྱི་ཕ་རོལ་ཏུ་ཕྱིན་པའོ།།མཆོག་ནི་ཡུལ་ཅན་བདེ་བ་ཆེན་པོས་མ་བྱས་པའི་སྟོང་ཉིད་རྟོགས་པ་ལས་ཁྱད་པར་དུ་འཕགས་པའོ།།དགའ་བ་བདེ་ཆེན་གང་གི་དོན་དུ་བསྐྱེད་པའི་འབྲས་བུ་སྟེ་དགོས་པ་ནི་བདག་མེད་པའི་དེ་ཉིད
བསྒོསྒོམ་པའི་ཕྱིར་ཡིན་པས་བདེ་ཆེན་བསྐྱེད་ནས་དེ་ཁོ་ན་ཉིད་ཀྱི་དོན་ལ་རྩེ་གཅིག་ཏུ་གནས་པའི་རྟོག་པ་ནི་རང་བཞིན་མེད་པའི་དོན་བསྒོམ་པའོ།།ཞེས་གསུངས་པ་ལྟར་རོ།།རྡོ་རྗེ་མཁའ་འགྲོ་ལས།གློག་དང་ཆུ་བུར་ལྷར་སྨིན་པ།

གང་ཚེ་འདུས་བྱས་ཚུལ་རྣམས་ནི།།གང་གིས་ཇི་ལྟར་མཐོང་གྱུར་པ།།དེ་ནི་ཤེས་རབ་བརྟེན་པ་ཡིན།།མེ་ལོང་ན་ངག་གཟུགས་བརྙན་དང་།།རྨི་ལམ་སྒྱུ་མ་དྲི་ཟའི་གྲོང་།།མིག་འཕྲུལ་འདྲ་བ་སུས་མཐོང་བ།།དེ་ནི་མངའ་བདག་ཏུ་
བཤད་དོ།།ཞེས་གསུངས་ཤིང་།དོན་ནི་རྗེས།ཆོས་རྣམས་རང་བཞིན་གྱིས་སྟོང་ཞིང་སྣང་ལ་རང་བཞིན་མེད་པའི་སྒྱུ་མ་ལྟ་བུ་སྟེ།དེ་མ་རྟོགས་ན་ཐམས་ཅད་མཁྱེན་པ་ལྟ་ཞོག་ཐར་པ་ཙམ་ཡང་ཐོབ་པར་མི་ནུས་པས་དེ་རྟོགས་པའི་ཤེས་རབ།
ནི་ལམ་གྱི་སྲོག་ཡིན་པས་གཙོ་བོ་དང་མངའ་བདག་ཡིན་པའི་དོན་དུ་གསུངས་སོ།།མདོར་ན་རྗེའི་དངོས་གྲུབ་སྙེ་མ་ལས།དེ་ལྟར་ན་བདེ་མཆོག་གི་རྩ་བ་དང་བཤད་པའི་རྒྱུད་ཀུན་ལས་རང་བཞིན་མེད་པ་བདག་མེད་པའི་སྟོང་ཉིད་བསྒོམ་དགོས་པ
གསུངས་པས་བདེ་སྟོང་སྦྱར་བའི་ལམ་བསྒོམ་པར་འདོད་པས།བདག་མེད་པའི་ལྟ་བ་ཕུ་ཐག་ཆོད་པར་བཙལ་བར་བྱའོ་ཞེས་དང་།དངོས་པོ་རྣམས་བདེན་པར་མ་གྲུབ་པ་གཟུགས་བརྙན་དང་སྒྱུ་མ་ལ་སོགས་པ་དང་འདྲའོ་སྙམ་པ་ཙམ་མ
གཏོགས་སྒྲུབ་བྱེད་ཀྱི་རིགས་པ་མེད་ན་ཚིག་ཙམ་དུ་ཟད་པས་ཡང་དག་པའི་ལྟ་བ་མི་རྙེད་པས།སྒྲུབ་བྱེད་ཀྱི་རིགས་པས་ལུང་གི་དོན་གཏན་ལ་ཕབ་པ་དགོས་སོ།།དེ་ཡང་རྡོ་རྗེ་མཁ་འགྲོའི་འགྲེལ་པར་གཅིག་དང་དུ་བྲལ་གྱི་རིགས་པས
རྒྱས་པར་གཏན་ལ་ཕབ་པས།གཅིག་དང་དུ་བྲལ་ལམ་རྟེན་འབྲེལ་ལ་སོགས་པའི་རིགས་པས་གཏན་ལ་ཕབ་པ་སྟེ་གཞན་དུ་རྒྱས་པར་བཤད་ཟིན་ཏོ།།ཞེས་གསུངས་ཏེ།འོན་ཀྱང་གཅིག་དང་དུ་བྲལ་གྱི་རིགས་པའི་རྩ་བ་ནི

རྟེན་འབྲེལ་གྱི་རིགས་པ་ལ་ཐུག་གོ།ཡང་དེ་ཉིད་ལས།ཐེག་པ་འདི་དང་ཕར་ཕྱིན་གྱི་ཐེག་པ་གཉིས་སྟོང་ཉིད་ཀྱི་ལྟ་བ་ལ་མཆོག་དམན་མེད་དོ།།དེས་རྒྱུའི་དོན་གཅིག་ཡིན་ཀྱང་ངེས་བྱེད་ཀྱི་བློ་ལ་ལྷན་
སྐྱེས་ཀྱི་བདེ་བས་སྟོང་ཉིད་ངེས་པའི་སྟོབས་འདྲ་བ་ཡུལ་ཅན་གཞན་གང་གིས་ངེས་པ་ལ་མེད་པས།སྟོང་པ་ལ་ཁྱད་པར་མེད་ཀྱང་ཐབས་བདེ་བས་ཁྱད་པར་འཕགས་པར་གསུངས་སོ།།བདག་མེད་པའི་སྟོང་ཉིད་ཕུ་ཐག་ཆོད་པ
མོ་ངེས་ན་འཁོར་བ་ལས་མི་གྲོལ་ལོ།།ངེས་བྱེད་ལྷན་སྐྱེས་ཀྱི་བདེ་བ་མ་སྐྱེས་ན་སྔགས་ཀྱེ་ལམ་མཆོག་གི་གནད་མེད་པས་རེ་རེས་མི་ཆོག་གི་གཉིས་ཀ་དགོས་པར་གསུངས་ཏེ་ཞེས་བཤད་པ་ལྟར་རོ།།ཚུལ་འདི་དང་འདུས
པའི་སྐབསངསུ་སྟོང་ཉིད་བསྒོམ་པར་བཤད་པའི་དགོས་པོ་གཉིས་འདྲ་ལ།བླ་མེད་ཀྱི་བདེ་སྟོང་སྦྱོར་ཚུལ་ནི་གཞན་དུ་བཤད་ཟིན་པ་ལྟར་ཤེས་དགོས་སོ།།གང་གིས་དད་པས་ཚུལ་འདི་ལ།།འབད་པའི་དགེ་དེས
རབས་ཀུན།།བདེ་གསང་རྒྱུད་དོན་ལེགས་རྟོགས་ནས།།རྡོ་རྗེ་འཆང་ཆེན་མྱུར་ཐོབ་ཤོག།ཅེས་པ་འདི་ནིསུ་ཅོ་ནེའི་ཁྲི་ཟུར་གྲགས་པ་བཤད་སྒྲུབ་ཅེས་བྱ་བས་རང་ལོ་བཅུ་ཕྲག་བདུན་དང་གཅིག་ཐོག་ཏུ་དད་པས་སྦྱར་བའི་